คิดคำอวยพรวันเกิดขึ้นมาใหม่ สร้างช่วงเวลาที่น่าจดจำ
คำอวยพรแบบเดิมๆ บางครั้งก็ฟังดูซ้ำซาก เพราะฉะนั้นลองคิดคำอวยพรขึ้นมาใหม่เพื่อให้คำอวยพรของคุณไม่เหมือนใคร ท่ามกลางคำอวยพร “สุขสันต์วันเกิด” จากคนมากมาย มาทำให้คำอวยพรของคุณโดดเด่นจากคนอื่นกันดีกว่า คำอวยพรอื่นๆ ที่คุณอาจนำไปใช้ก็เช่น:  ขอให้วันเกิดปีนี้เป็นวันที่สดใสนะ! ขอให้วันพิเศษของคุณมีแต่เรื่องดีๆ นะ! ขอให้คุณมีความสุขในวันเกิดนะ! คุณสมควรที่จะได้รับความสุข ผมดีใจนะที่ได้รู้จักกับคุณ หวังว่าวันนี้จะเป็นวันที่พิเศษสำหรับคุณนะ ขอให้สนุกกับช่วงเวลาที่ดวงอาทิตย์จะโคจรรอบโลกในรอบถัดไปนะ! คิดถึงเหตุการณ์สำคัญที่เกิดขึ้นในปีที่ผ่านมา และนำสิ่งนั้นไปรวมไว้ในคำอวยพรวันเกิดด้วย พูดถึงความสำเร็จของคนๆ นั้นเพื่อแสดงเขาให้เห็นว่า คุณสนใจความเป็นไปในชีวิตของเขามากแค่ไหน  เช่น คุณอาจจะพูดว่า “ปีที่แล้วคุณประสบความสำเร็จในการเริ่มธุรกิจของตัวเอง และผมเองก็ตั้งตารอคอยความสำเร็จที่จะเกิดขึ้นกับคุณในปีที่จะถึงนี้ด้วยเช่นกัน สุขสันต์วันเกิด!” ตัวอย่างเหตุการณ์สำคัญได้แก่ หัดขับรถ เรียนจบชั้นมัธยมหรือการศึกษาขั้นสูง ซื้อบ้าน มีครอบครัว ได้งานใหม่ แต่งงาน ย้ายบ้าน เริ่มธุรกิจใหม่ และทำตามเป้าหมายส่วนตัวได้ เช่น วิ่งมาราธอนหรืออ่านหนังสือ 50 เล่มในหนึ่งปี ซื้อการ์ดอวยพรวันเกิดหรือเครื่องเขียนแล้วนั่งลงเขียนจดหมายสั้นๆ ถึงเพื่อนหรือคนในครอบครัวสัก 10 นาที ลองคิดว่าเขาสร้างผลกระทบในแง่ดีให้แก่ชีวิตคุณอย่างไรบ้าง อะไรในตัวเขาที่พิเศษ และคุณอยากให้อะไรเกิดขึ้นกับเขาบ้างในปีที่จะถึงนี้ การค่อยๆ เขียนข้อความด้วยลายมือก็เป็นของขวัญในตัวมันเอง การสื่อสารส่วนใหญ่เกิดขึ้นอย่างรวดเร็วผ่านทางอินเทอร์เน็ตหรือโทรศัพท์มือถือ เพราะฉะนั้นโน้ตที่เขียนด้วยลายมือจึงเป็นสิ่งที่เจ้าของวันเกิดสามารถเก็บเอาไว้ได้นานๆ ช่วงเวลาไหนๆ ก็ไม่เหมาะที่จะบอกคนที่คุณรักว่า เขามีค่ากับคุณมากแค่ไหนเท่าช่วงเวลานี้อีกแล้ว! ลองคิดว่าอะไรที่ทำให้คุณมีความสุขในความสัมพันธ์ที่จริงจังกับเขา และคุณสนุกกับการได้เรียนรู้อะไรเกี่ยวกับตัวเขาในปีที่ผ่านมา นอกจากนี้คุณอาจจะเพิ่มความสนุกด้วยการพูดถึงมุกที่รู้กันสองคนหรือสิ่งที่ตั้งตารอที่จะได้ฉลองกับเขาในปีที่จะถึงนี้ คุณอาจจะพูดประมาณว่า “ทุกครั้งที่ผมคิดว่ามันคงไม่มีอะไรดีไปกว่านี้แล้ว ความรักของคุณก็ทำให้ผมประหลาดใจได้เสมอ สุขสันต์วันเกิดนะครับ” หรือ “ขอให้สุดที่รักของผมมีวันเกิดที่สวยงามและมหัศจรรย์เหมือนตัวคุณเองนะครับ!” หาเวลาโทรศัพท์หรือไปพบพ่อ/แม่แบบต่อหน้าในวันเกิดของท่านเพื่ออวยพรวันเกิดแสนอบอุ่นให้ท่าน แสดงความกตัญญูสำหรับบทบาทของท่านในชีวิตของคุณและพูดออกมาอย่างจริงใจ ถ้าคุณมีความสัมพันธ์ที่ตึงเครียดกับพ่อ/แม่ก็ไม่เป็นไร พยายามนึกไว้ว่าคุณมีพวกท่าน และวันเกิดของท่านก็เป็นโอกาสพิเศษที่คุณจะได้กล่าว “ขอบคุณ” หรือแค่ “สุขสันต์วันเกิด”  คุณอาจจะพูดประมาณว่า “คำพูดแค่ไหนก็ไม่สามารถอธิบายได้ว่า หนูโชคดีแค่ไหนที่เกิดเป็นลูกของแม่ สุขสันต์วันเกิดนะคะ!” หรือพูดประมาณว่า “หนูรู้นะคะว่าที่หนูเป็นหนูมาได้ทุกวันนี้ก็เพราะหนูมีแม่คอยอยู่เคียงข้าง ขอบคุณนะคะแม่ หนูขอให้วันเกิดปีนี้เป็นวันที่แม่มีความสุขมากที่สุดเลยนะคะ!” ถ้าพ่อ/แม่ได้จากคุณไปแล้ว วันเกิดของท่านก็อาจจะเป็นการย้ำเตือนถึงความสูญเสียที่เจ็บปวด คุณอาจจะหาเวลานึกถึงท่าน ไปสถานที่ที่พิเศษสำหรับท่าน หรือไม่ก็นั่งดูรูปภาพเก่าๆ เพื่อรำลึกถึงความทรงจำเกี่ยวกับท่าน คิดคำอวยพรที่เป็นเหมือนข้อความที่สะท้อนความสัมพันธ์ระหว่างคุณกับเพื่อนได้ดีที่สุด ไม่ว่าจะเป็นคำอวยพรที่ซาบซึ้งไปจนถึงตลก หรือประหลาดไปจนถึงสบายๆ กล่าวคำอวยพรที่เป็นส่วนตัว และแสดงความขอบคุณต่อเขาอย่างซื่อสัตย์และจริงใจเพื่อให้เขารู้สึกพิเศษในวันเกิดของตัวเอง “ฉันขอให้วันเกิดของเธอหวานชื่นเหมือนน้ำตาล และขอให้ปีที่จะถึงนี้เต็มไปด้วยความสนุกสนานเหมือนที่เธอนำความสนุกสนานมาให้เพื่อนๆ นะ!” และ “เป็นตัวของตัวเอง เพราะคนที่เธอเป็นน่ะเจ๋งอยู่แล้ว สุขสันต์วันเกิดนะจ๊ะเพื่อนรัก!” เป็นตัวอย่างคำอวยพรสั้นๆ และน่ารักที่คุณสามารถนำไปอวยพรเพื่อนได้ เมื่อมีการ์ดอวยพรวันเกิดที่ให้ทุกคนในที่ทำงานร่วมกันลงชื่อ ใช้เวลาสักนิดเขียนอะไรที่ยาวกว่า “สุขสันต์วันเกิด” สักหน่อย คุณอาจจะเขียนว่า “ขอให้ปีที่จะถึงนี้มีแต่สิ่งดีๆ เกิดขึ้นนะ” หรืออะไรที่เป็นส่วนตัวสักนิด เช่น “ฉันหวังว่าเราจะได้ร่วมโปรเจ็กต์กันมากกว่าเดิมในปีถัดไปนะ” แล้วแต่ว่าคุณสนิทกันมากแค่ไหน อย่าลืมลงชื่อใต้คำอวยพรเพื่อให้คำอวยพรของคุณดูเป็นส่วนตัวมากขึ้น หรือถ้ามีประเทศไหนที่เพื่อนหรือคนในครอบครัวอยากไปมาตลอด ก็ให้อวยพรวันเกิดเป็นภาษานั้น หาคลิปเสียงออนไลน์ของประโยคที่คุณต้องการจะพูดเพื่อฝึกการออกเสียง แต่ละวัฒนธรรมส่วนใหญ่จะมีวิธีอวยพรวันเกิดในแบบของตัวเอง เพราะฉะนั้นให้หาข้อมูลว่าประเพณีของเขาเป็นแบบไหน เพื่อให้คำอวยพรของคุณพิเศษยิ่งกว่าเดิม เช่น การพูดว่า “สุขสันต์วันเกิด” เป็นภาษาสเปน ภาษาอิตาเลียน หรือภาษาญี่ปุ่น ก็เป็นการอวยพรวันเกิดแบบสนุกๆ ที่ไม่เหมือนใครสำหรับเจ้าของวันเกิดโดยเฉพาะ หาซื้อการ์ดที่ทำให้คุณนึกถึงเจ้าของวันเกิด หรือใช้ความคิดสร้างสรรค์แล้วออกแบบการ์ดด้วยมือหรือคอมพิวเตอร์ขึ้นมาเลย เขียนข้อความส่วนตัวลงไปในการ์ด อย่าแค่ลงชื่อเฉยๆ  ถ้าคุณไม่ได้กะจะไปเจอคนๆ นั้นในวันเกิดหรือช่วงใกล้ๆ วันเกิด ให้ส่งไปรษณีย์ไปก่อนล่วงหน้า 2-3 วันก่อนถึงวันเกิดเพื่อให้ทันวันเกิดพอดี การให้การ์ดเป็นวิธีการที่ดีในการแสดงให้เขาเห็นว่าคุณห่วงใยเขา เพราะมันต้องใช้เวลาในการไปหาซื้อหรือทำการ์ดขึ้นมา อย่าส่งข้อความไปแค่ว่า “สุขสันต์วันเกิด” แล้วทิ้งไว้แค่นั้น เขียนข้อความลงไป 2-3 บรรทัดด้วยถ้อยคำของคุณเอง นอกจากนี้คุณยังสามารถแนบรูปถ่ายของคุณคู่กับคนๆ นั้นเพื่อนึกถึงช่วงเวลาที่คุณเคยมีร่วมกันได้ด้วย เนื่องจากการส่งข้อความนั้นสื่ออารมณ์ได้น้อยกว่าจดหมายหรือการอวยพรต่อหน้า เพราะฉะนั้นคุณต้องพิมพ์ข้อความลงไปอย่างตั้งใจและคิดดีๆ ว่าจะพูดอะไร กำหนดวันส่งล่วงหน้า 2-3 วันด้วยการติดต่อไปที่ร้านดอกไม้หรือร้านที่ขายสินค้าสำหรับเป็นของขวัญที่อยู่ไม่ไกลจากเจ้าของวันเกิด ถามเพื่อนลอยๆ ว่าวันนั้นเพื่อนจะอยู่บ้านหรืออยู่ที่ทำงานเพื่อให้แน่ใจว่าของจะไปถึงแน่  คุณสามารถรู้ได้ว่าเจ้าของวันเกิดจะอยู่ที่ไหนด้วยการถามคำถามทั่วไป เช่น “แล้วเธอจะทำอะไรในสัปดาห์ที่เป็นวันเกิดของเธอเหรอ เพราะปกติฉันจะลางานในวันเกิดแล้วก็อยู่บ้าน” วิธีนี้จะเป็นการเริ่มบทสนทนาที่ทำให้เจ้าของวันเกิดบอกคุณว่า เขามีแผนจะทำอะไรเป็นพิเศษหรือเปล่า อย่าลืมเขียนโน้ตที่ลงชื่อคุณแนบลงไปในดอกไม้/ตะกร้าของขวัญด้วย เว็บไซต์หรือคนที่รับออร์เดอร์คุณจะเป็นคนถามคุณเองว่า คุณอยากเขียนโน้ตว่าอะไร หรือคุณอาจจะสั่งอาหารที่เขาชอบไปส่งให้เขาเพื่อเป็นของขวัญในวันเกิดสุดพิเศษก็ได้ ไม่ว่าจะเป็นเค้ก คุกกี้ มัฟฟิน เลมอนบาร์ หรือเพรตเซลราดช็อกโกแลต ใช้เวลา 2-3 ชั่วโมงทำของหวานที่เขาชอบ คุณอาจจะนำขนมหวานสุดพิเศษไปให้ด้วยตัวเองในวันเกิดของเขา หรือส่งไปรษณีย์ไปก็ได้ถ้าคุณอยู่ไกล  ถ้าคุณจะส่งของหวานทางไปรษณีย์ เช่น คุกกี้ ให้ใส่ไว้ในภาชนะหรือถุงที่อากาศเข้าไม่ได้เพื่อให้ขนมยังสดใหม่เมื่อไปถึง แนบการ์ดไปกับขนมหวาน เขียนลงไปในโน้ตประมาณว่า “ฉันรู้ว่าเธอชอบกินเค้กแคร์รอต ฉันเลยอยากให้เธอได้ของขวัญพิเศษในวันเกิด หวังว่าเธอจะชอบนะ!” เวลามักเป็นทรัพยากรที่มีค่าที่สุดที่เรามี เพราะฉะนั้นการใช้เวลาของคุณเชื่อมความสัมพันธ์กับเพื่อนหรือคนในครอบครัวจะทำให้อีกฝ่ายรู้ว่า คุณรักและห่วงใยเขา คุณอาจจะพาเขาไปดื่มกาแฟหรือเลี้ยงมื้อค่ำในร้านที่คุณคิดว่าเขาน่าจะชอบ ถ้าจำเป็นก็อาจจะจองโต๊ะล่วงหน้า วางแผนว่าจะเลี้ยงเพื่อนล่วงหน้าด้วยถ้าคุณเป็นคนชวนเขาออกไปกินอาหารนอกบ้านด้วยกัน เพราะมื้ออาหารสุดเซอร์ไพรส์ที่เขาต้องจ่ายเองอาจจะไม่ใช่เรื่องเซอร์ไพรส์ที่น่ายินดีสักเท่าไหร่ สังเกตว่าตลอดทั้งปีมีอะไรที่เขาพูดขึ้นมาว่าเขาสนใจเพื่อเก็บไปเป็นไอเดียในการหาของขวัญ ของขวัญแม้จะไม่แพงก็มีความหมาย ลองคิดถึงบุคลิกและความสนใจของเจ้าของวันเกิด และใช้สิ่งนั้นเป็นแนวทางในการตัดสินใจ  ไอเดียง่ายๆ ก็เช่น สร้างรายการเพลงโปรดของเพื่อนในปีนั้น หรือซื้อหนังสือท่องเที่ยวสำหรับทริปที่เขาวางแผนจะไป หรือคุณอาจจะซื้อบัตรกำนัลสำหรับการนวดหรือทำสปาเพื่อมอบประสบการณ์ที่แสนผ่อนคลายให้กับเพื่อน และจะยิ่งดีขึ้นไปอีกถ้ามันเป็นสิ่งที่คุณสองคนสามารถทำด้วยกันได้เพื่อใช้เวลาดีๆ ร่วมกัน!
กล่าวคำว่า “สุขสันต์วันเกิด” ในรูปแบบใหม่เพื่อสร้างความพิเศษ. คิดคำอวยพรที่เป็นเอกลักษณ์จากอายุและประสบการณ์ของเจ้าของวันเกิด. เขียนข้อความส่วนตัวเพื่อให้ได้คำอวยพรวันเกิดที่เฉพาะเจาะจง. เล่าสิ่งที่คุณชอบในตัวคนรักให้เขาฟังในวันเกิด. แสดงความกตัญญูเวลาที่คุณอวยพรวันเกิดให้พ่อ/แม่. ฉลองให้กับความพิเศษไม่เหมือนใครของเพื่อนสนิทในวันเกิดของเธอ. อวยพรวันเกิดสุดพิเศษให้เพื่อนร่วมงาน. อวยพรวันเกิดเป็นภาษาแม่ของเพื่อน. ซื้อหรือทำการ์ดอวยพรวันเกิด. ส่งอีเมลหรือข้อความที่ผ่านการคิดมาอย่างดีแล้ว. เตรียมส่งดอกไม้หรือตระกร้าของขวัญไปให้. ทำขนมหวานที่เขาชอบ. พาเจ้าของวันเกิดไปรับประทานอาหารด้วยกันสองต่อสอง. ซื้อหรือทำของขวัญดีๆ ที่เขาอยากได้.
https://www.wikihow.com/Say-Happy-Birthday https://www.wikihow.com/Say-Happy-Birthday
Personalizing Your Birthday Greeting Creating a Memorable Experience